CELEX: 62021CN0249
Language: el
Date: 2021-04-21 00:00:00
Title: Υπόθεση C-249/21: Αίτηση προδικαστικής αποφάσεως την οποία υπέβαλε το Amtsgericht Bottrop (Γερμανία) στις 21 Απριλίου 2021 — Fuhrmann-2-GmbH κατά B.

26.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/21
            
         
      Αίτηση προδικαστικής αποφάσεως την οποία υπέβαλε το Amtsgericht Bottrop (Γερμανία) στις 21 Απριλίου 2021 — Fuhrmann-2-GmbH κατά B.
      (Υπόθεση C-249/21)
      (2021/C 297/23)
      Γλώσσα διαδικασίας: η γερμανική
      
         Αιτούν δικαστήριο
      
      Amtsgericht Bottrop
      
         Διάδικοι στην υπόθεση της κύριας δίκης
      
      
         Ενάγουσα: Fuhrmann-2-GmbH
      
         Εναγόμενος: B.
      
         Προδικαστικό ερώτημα
      
      Έχει το άρθρο 8, παράγραφος 2, δεύτερο εδάφιο, της οδηγίας 2011/83/ΕΕ (1) την έννοια ότι, προκειμένου να εξακριβωθεί αν η ενεργοποίηση διακόπτη ή ανάλογη λειτουργία που απαιτείται ως αναπόσπαστο τμήμα διαδικασίας παραγγελίας στο πλαίσιο εξ αποστάσεως συμβάσεως συναφθείσας με ηλεκτρονικό μέσο, κατά την έννοια του πρώτου εδαφίου της διατάξεως αυτής, μολονότι δεν φέρει σήμανση με αναγραφή της φράσης «παραγγελία με υποχρέωση πληρωμής», φέρει ανάλογη σαφή διατύπωση, κατά την έννοια της εν λόγω διατάξεως, η οποία δηλώνει στον καταναλωτή ότι η υποβολή παραγγελίας συνεπάγεται υποχρέωση πληρωμής στον έμπορο, έχει σημασία αποκλειστικώς η σήμανση που φέρει ο διακόπτης ή η ανάλογη λειτουργία;
      
         (1)  Οδηγία 2011/83/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με τα δικαιώματα των καταναλωτών, την τροποποίηση της οδηγίας 93/13/ΕΟΚ του Συμβουλίου και της οδηγίας 1999/44/ΕΚ του Ευρωπαϊκού Κοινοβουλίου και του Συμβουλίου και την κατάργηση της οδηγίας 85/577/ΕΟΚ του Συμβουλίου και της οδηγίας 97/7/ΕΚ του Ευρωπαϊκού Κοινοβουλίου και του Συμβουλίου (ΕΕ 2011, L 304, σ. 64).